# Английският пациент

### от Уикипедия, свободната енциклопедия

Английският пациент е американски драматичен филм, създаден през 1996 г. по едноименния роман на Майкъл Ондатджи (канадски автор удостоен с престижната награда "Букър"). Режисьор на филма е Антъни Мингела. В него участват Ралф Файнс, Жюлиет Бинош, Кристин Скот Томас, Уилям Дефо и др. Музиката е на Габриел Яред.

Филмът има 9 награди "Оскар" (вкл. за най-добър филм, режисура и най-добра поддържаща женска роля на Жулиет Бинош) и 3 награди Златен глобус.

Сюжетната основа на филма е историята за една обречена и трагична любов на фона на Втората световна война. В полева болница в Италия медицинската сестра Хана (Жулиет Бинош) се грижи за обгорял до неузнаваемост пилот. Тежка амнезия държи самоличността му в неизвестност и единственото, което намеква нещо за произхода му, е неговият английски. При евакуация на лазарета, сестра Хана предлага да остане с "английския пациент" в руините на изоставен манастир, убедена, че той няма да издържи пътуването. Останали сами, Хана постепенно събира историята на пилота от откъслечните му спомени. "Английският пациент" всъщност се оказва унгарския граф Лазло Алмаши (Ралф Файнс) - изследовател, който поема с екип от учени тежката задача да картографира неизследваните пустинни райони в северна Африка. Скоро към екипа на Алмаши се присъединява англичанинът Джефри Клифтън (Колин Фърт), придружаван от красивата си съпруга Катрин (Кристин Скот Томас). В живота на Алмаши нахлува една забранена любов. Войната обаче, със своята жестокост и безкомпромисност, опустошава всичко.

Взето от „http://bg.wikipedia.org../../../%D0%B0/%D0%BD/%D0%B3/%D0%90%D0%BD%D0%B3%D0%BB%D0%B8%D0%B9%D1%81%D0%BA%D0%B8%D1%8F%D1%82_%D0%BF%D0%B0%D1%86%D0%B8%D0%B5%D0%BD%D1%82.html“.

Категории: Американски филми | Филми от 1996 година

##### Views

- Статия
- Беседа
- Текуща версия

##### Търсене